

**НАРОДНО ЧИТАЛИЩЕ „САМООБРАЗОВАНИЕ 1928“** с. Бачево , ул. „Александър Стамболийски“ 16, тел. 0879881577

ОТЧЕТ ЗА ДЕЙНОСТТА НА НАРОДНО ЧИТАЛИЩЕ „САМООБРАЗОВАНИЕ 1928“ с. БАЧЕВО ЗА 2020г.

 Съгласно чл. 2 от Закона на Народните Читалища, читалищата са традиционни самоуправляващи се културно – просветни сдружения в населените места, които изпълняват и държавни културно – просветни задачи. В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

 ОСНОВНИ ЦЕЛИ НА НЧ „САМООБРАЗОВАНИЕ 1928“ с. Бачево

 **1**.**Развитие и институционално укрепване на читалището,** като местен център с културно – просветни, информационни, социални и граждански функции чрез:

–подпомагане на традиционните читалищни дейности и търсене на нови съвременни форми за тяхното развитие и предаване;

-участие при поддържане на традиционните форми на културата и фолклора, и предаване на следващите поколения;

–превръщане на читалището в общодостъпен център за библиотечно и информационно осигуряване на населението.

 **2.Визия:**

Читалището да бъде духовния център, който да създава привлекателни и интересни форми на работа, запознаващи хората с историческото наследство, да пази и доразвива българския бит, култура и традиции, да приобщава младежите за дейности и изяви.

 **3.Мисия:**

Читалището да изгражда добри обществени партньорства с всички институции, с цел развиване на творческите способности на населението от селото и общината, чрез разпространяване на духовните ценности най- вече на подрастващото поколение.

 **4.Под цели:**

-Утвърждаване мястото на читалището, като духовно средище и център за формиране на гражданско общество.

-Запазване и развитие на духовните и културни ценности на гражданското общество.

-Поддържане на автентичния местен фолклор и традиции , и осигуряване на възможности за тяхното продължаване.

-Подпомагане на традиционните читалищни дейности и търсене на нови съвременни форми за развитие, утвърждаване и запазване.

-Приобщаване на подрастващото население към библиотеката, като център със съвременни форми и дейности.

 ДЕЙНОСТИ НА ЧИТАЛИЩЕТО ЗА 2020г.

1.Мъжка фолклорна певческа група „Русалии“ – ръководител Димитър Ганджов – 11 уч.

2. Мъжка фолклорна певческа група „Пирин“ – ръководител Стефан Попов – 3 уч.

3.Женска фолклорна певческа група „Детелини“ – ръководител Красимира Стоянчева –10 уч.

4.Детска фолклорна певческа група „Шарено герданче“ – ръководител Янка Велинова – 16 уч.

5.Танцов състав „Рилска самодива“ – ръководител Ивайло Стоянчев – 15уч.

6.Школа по тамбура – ръководител Янка Велинова – 2 уч.

7.Школа по тарамбука – ръководител Янка Велинова – 3 уч.

8.Клуб „Приятели на Рила“ – ръководител Крум Алуминов – 6 уч.

9.Кръжок „Бабината плетка“ – ръководител Янка Велинова – 7 уч.

10.Кръжок „Битова кукла“ – ръководител Мария Паскалска – 5 уч.

11. Музейна сбирка

12. Ритуална зала

13. Школа по модерни танци – ръководител Мариета Попадийна – 15 деца

14. „Ние играем, учим и спортуваме“ – иновативни и образователни игри за деца с доброволци от Международна инициатива за сътрудничество гр. Разлог.

ЛЕТНИ ДЕЙНОСТИ:

 „Млад библиотекар“

 „Лято в библиотеката“

**Участващи самодейци в дейностите на читалището – 89**

**Деца участващи в дейностите на читалището – 65**

**Общо участници в дейностите на читалището – 154**

МЕРОПРИЯТИЯ С НАЦИОНАЛНО, РЕГИОНАЛНО, ОБЩИНСКО И МЕСТНО ЗНАЧЕНИЕ. ЧИТАЛИЩНИ СЪБИТИЯ И ПРОЯВИ ЗА 2020г. ПО МЕСЕЦИ

**01 януари** – Участие на самодейните колективи в Новогодишния Кукерски карнавал с. Бачево;

**06 януари** – Празнуване на Йордановден; по стара традиция се хвърля свещения кръст в ледените води на река Куда;

**06 януари** – Отбелязваме 172 години от рождението на големия поет – революционер Христо Ботев. Рецитал на деца в библиотеката в чест на поета;

**11 януари** – Участие на самодейците в 16-ти фестивал на Кукерските и маскарадни игри гр. Симитли с Ритуала „Топене на китки“;

**21 януари** – Отбелязваме Бабинден с празнично хоро на площада; Изготвяне на табло със снимки на всички новородени деца през 2019 година и съвместни подаръци за всяко дете със Кметство с. Бачево;

**01 февруари** – Отбелязваме Трифон Зарезан с дегустация на вино от самодейците на читалището;

**10 февруари** – Четене на приказки от писателя Кристиян Андерсен с децата от ОДЗ „Минзухар”с. Бачево ; **14 февруари** – Празник на влюбените – Организиране среща на влюбени двойки от самодейците на читалището;

**18 февруари** – Отбелязваме 147 години от обесването на Васил Левски; Рецитал от стихове с деца от 3-ти клас при ОУ“Св.св. Кирил и Методий“ в библиотеката; **20 февруари** – Общи репетиции със самодейните състави за подготовка на традиционния мартенски концерт в читалището; **25-28 февруари** – Кръжок „Бабината плетка „ – изработване на мартенички за децата от ОДЗ „Минзухар „ с. Бачево;

**01 март** –Ден на самодееца – организиране на празнична вечер от служителите в читалището за всички самодейци; **03 март** – Честване Националния празник на Република България- празнична заря и хоро на площада;

**06 март** – Традиционен празничен концерт на самодейците от

читалището по–случай 8-ми март Международния ден на жената в салона на читалището.

**07 март** – „ Тодоровден“– официален празник на с.Бачево. Пресъздаване на традицията „Кланяне на младите булки“.Участие в ритуала по захранване на конете. – Участие на ТС „Рилска самодива“, МФГ „Русалии“, ЖФГ „Детелини“ и ДФГ „Шарено герданче „ в празничната програма;

**16 март** – Изготвяне на план – програма за посрещане и изпращане на гости и туристи на читалището ни през пролетния сезон; **20 март** – Посрещане на пролетта с излет в планина с децата от клуб „Приятели на Рила“ и с деца от ДФГ „Шарено герданче“; **29 март**  –Участие на самодейните групи в Концерт Спектакъла „Разложки корени“ в гр. София;

Поради усложнената епидемична обстановка и заповед от министъра на здравеопазването в страната през месец април мероприятията не се проведоха.

**01 май** – Отбелязваме Международния Ден на труда;

**05 май** – Отбелязваме празника „Топене на китки“ със спомени от минали години;

**11 май** – Отбелязваме Деня на „Св.Св. Кирил и Методий“ и празника на ОУ “Св. св.Кирил и Методий” с. Бачево с поздравително писмо ;

**22 май** – В навечерието на 24 май обновихме библиотечния фонд на библиотеката с нови 17 детски книги за най – малките ни читатели;

**24 май** – Отбелязваме 24 –май Деня на славянската писменост и култура с изложба от книги за живота и творчеството на двамата братя в библиотеката на читалището; **31 май** – Участие на МФГ „Русалии“ с песни от третия им самостоятелен албум „Пасал Бойо“ в ежемесечната класация и интервю на живо в предаването „Неделен мегдан“ по радио Благоевград;

**01 юни** – Празник на детето – „Детство мое“ – посещение на ДГ

**„**Минзухар“ с. Бачево сподаръци и балони за всички деца**;**

**02 юни** – Отбелязваме деня на Христо Ботев с рецитал нa

стихотворения в библиотеката с ученици от началните класове;

**09 юни** – Mеждународен ден на приятелството – беседа с ученици в ритуалната зала на читалищетo; **15 юни** – Световен ден на вятъра – „С какво вятъра може да промени нашия свят“ дискусия с деца на открито и пускане на хвърчила; **23 юни** – Еньовден – поход с децата от клуб „Приятели на Рила“за събиране на билки и цветя в гората;

**25 юни** – Работна среща между колегите от другите читалища;

**01 юли** – „Патиланско царство“- лятна академия за деца, всяка сряда от месеца много игри, занимания по интереси, рисуване и походи;

**13-14 юли** – „Млад библиотекар“– за поредна година деца ще се запознаят с професията „библиотекар“;

**17 юли** – „Тичай и събирай“– почистване на парка в селото с децата от клуб „ Приятели на Рила“;

**20 юли** – „Книгата е Приятел“– посещение в библиотеката на децата от първи клас и връчване на всяко от тях с читателска карта;

**27 юли**– Посещение на параклиса „Св. Богородица“ и почистване на мястото около него с децата от кръжок „Битова кукла“;

**01 август**  – “Да пеем сред приятели“ – приятелска среща и обмяна на опит между МФГ „Русалии“ и МФГ от град Сандански при Народно читалище „Отец Паисий – 1919г.“ в местността „Перивол“;

**04-05 август** – Основно почистване и подреждане на книжния фонд в библиотеката;

**25 август** – „С книга сред природата“ – поход на деца с четене на любима приказка и пресъздаване на любим герой от нея ;

**28-30 август** – Участие на всички самодейни групи от читалището в фестивала „Балкан Фолк Фест 2020“ Златни пясъци;

**04 септември** – Oтбелязваме Деня на Съединението с кратка беседа на деца до 1 до 4 клас в библиотеката на читалището; **09 септември** – Изработване на битови сувенири с децата от кръжок „Битова кукла“;

**15 септември** – Откриване на първия учебен ден в ОУ „ Св. Св. Кирил и Методий“ с. Бачево. Подарък от читалището за всеки първокласник; **19 септември** – Участие на Танцов състав „Рилска самодива „ в Международния фолклорен фестивал за танцови клубове „Шарена стомна“2020 гр. Добринище;

**21 септември** – Независимостта на България – запознаване на децата от 2 клас с историческите събития и факти под формата на снимки и илюстрации от книги в библиотеката;

**26 септември** – Отбелязваме Европейския ден на езиците под надслов „Богатство е да говоря няколко езика“ с посещение на деца от 5 клас;

**27 септември** – „Световен ден на туризма“ – поход с децата от клуб „Приятели на Рила“ до местността Невестина чешма;

**01 октомври** – Отбелязваме „Международния ден на музиката“;

**10 октомври**– Участие на ТС “Рилска самодива“ във Фoлклорен фестивал “Сандански пее , заиграва - Пирина разлюлява“ в гр. Сандански;

**17 октомври** –„Роден под щастлива звезда“ – куклено – музикално представление и творческа работилница за деца в читалището. Съвместнa инициатива със СИК „Ортосия“ с. Бачево;

**26 октомври** –„Димитровден „– храмов празник на черквата „Св. Димитър” с. Бачево - участие в приготвянето на курбана.

**01 ноември** – Ден на Народните Будители – Среща с писателя Благо Прангов и представяне на книгата му „В цедилката на трите хълма“ в ритуалната зала на читалището;

**11 ноември** – Работна среща с колеги от Регионална библиотека „Димитър Талев“ гр. Благоевград в читалището;

**20 ноември** –За „Деня на християнското семейство“ – беседа с децата от втори клас на тема „Моето семейство“;

**01 декември** – „Писмо до Дядо Коледа“ – конкурс за най- хубаво писмо до Дядо Коледа за малки и големи;

**04 декември** – Отбелязваме празника Св.Варвара, или по стар обичай наричан още „Женската Коледа”;

**07 декември**– „С дъх на Коледа“ – онлайн конкурс за изпълнение на коледно стихче или песничка. Право на участие има всеки;

 **08 декември** – „Грейнала елхичка „ – Украсяване на Коледната елха в партера на читалището ;

 **10 декември** – „Бачево в делник и празник“ – организираме инициатива с цел запазване историята на Бачево, чрез събиране на снимки и документи;

**11 декември**– Отбелязваме Световния ден на планините с издаване на брошура за връзката между хората и планината от Членовете на клуб „Приятели на Рила“;

**14 декември** –С удоволствие читалището се включи в подкрепа на Коледната Лотария „Заедно Ще Победим“по инициатива на Международна инициатива за сътрудничество /МИС/ гр. Разлог;

**18 декември** – „Раздаване на Коледни подаръци и лакомства на децата от ДФГ „ Шарено герданче“при строго спазване на епидемичните мерки;

**Общо 61 мероприятия проведени през 2020г.**

Брой компютърна и размножителна техника в читалището.

1брой ксерокс

1брой принтер черно - бял

1 компютър

Мултимедия

**Брой членове на читалището - 50**

 Изминалата 2020г. за всички нас бе необичайна поради сложната епидемиологична обстановка в страната. Година на доста забрани в Културо- масовата дейност ,но при строго спазване на мерките за дезинфекция, ние успяхме да завършим успешно нашите задачи и цели.

Със средства от бюджета подменихме дюшемето на сцената, а в края на годината направихме ремонт на салона и стаята за репетиции на певците, като освежихме стените, с цел подобряване материално - техническата база на читалището, като съвременен център за духовност и култура на общността. Подновихме ежеседмичното партньорство и сътрудничество с Международна Инициатива за Сътрудничество /МИС/ - гр. Разлог с много настолни и иновативни игри за децата.

**ОТЧЕТ**

**за дейността на читалищна библиотека 2020година**

 Читалищна библиотека с.Бачево продължава да работи за реализиране на поставените основни задачи:

 1.Активно участие със свои дейности и инициативи в националните библиотечни прояви и кампании за приобщаване на деца и възрастни към четенето.

 2.Утвърждаване на библиотеката като информационен и обществен център, осигуряващ равнопоставен достъп за всички ползватели.

 3.Повишаване ролята на библиотеката като център, за образование извън училище и осъществяване на социални контакти.

 4.Максимално удовлетворяване потребностите на читателите.

 5.Разширяване на контактите и партньорството с институции, обществени организации, НПО.

През изминалата 2020г. кандидатствахме по проект програма на Министерството на Културата „Българските библиотеки – съвременни центрове за четене и информираност“ и проекта ни бе одобрен. Книжния фонд на библиотеката се увеличи с 121 книги от проектта за всички читатели .

 **Библиотечна, справочно–библиографска и информационна дейност през отчетния период в читалищна библиотека;**

 **Библиотечен фонд за 2020г. – 5 909**

 **Посещения общо – 190**

 **Раздадени библиотечни документи – 222**

 **Регистрирани читатели общо – 116**

 **Нови читатели за 2020 - 23**

**Отдели:**

**ЗАЕМНА ЗА ДОМА:**

 **Записани читатели–168**

 **Посещения – 168**

 **Раздадена литература –194**

**ЧИТАЛНЯ:**

 **Посещения –22**

 **Раздадена литература–28**

 **Периодично издание – Читалищен вестник**

 **Дарени книги –68**

 **Закупени книги – 33**

 **Книги по проект – 121**

**ПОСЕЩЕНИЯ В МУЗЕЙНА СБИРКА –26**

 През отчетния период с 23 се увеличиха читателите на библиотеката.

**Културно образователна дейност:**

 Освен малките форми, като тематичните кътове и витрини, голяма част от инициативите, организирани от Читалищна библиотеката са запомнящи за много наши читатели и участници в тях:

* „Млад библиотекар“
* „Лято в библиотеката“

**Ниво на партньорство и сътрудничество с бизнеса и НПО**

 1.Община Разлог

 2.Читалищата от Община Разлог

 3.ОУ „Св. Св.Кирил и Методий“ село Бачево

 4.ОДЗ „Минзухар“ село Бачево

 5.Социални домове

 6.Пенсионерски клуб село Бачево

 7.Църква

 8.Радио Благоевград

 9.БМТ „Родина“

 10.Международна Инициатива за Сътрудничество ( МИС ) гр. Разлог

 Основната цел на читалището и библиотеката ще бъдат насочени към по добро качествено и бързо задоволяване на информационните, културните нужди на населението на с. Бачево и общината.

 Годишния отчет за дейността на НЧ „Самообразование 1928“ с. Бачево за 2020 година, както финансовия годишен отчет за 2020г., и бюджета на читалището за 2021г., бяха приети от всички членове на читалището на 19.03.2021г. на Общото годишно - отчетно събрание на членовете на читалището проведено в ритуалната залa.

 Председател:………….

 /Крум Алуминов/

 Председател:………….

 /Крум Алуминов/